title: 1977 m. gruodžio 21 d. Tarybos direktyva dėl valstybių narių įstatymų, reglamentuojančių motorinių transporto priemonių įstiklintų paviršių šildymo ir apipūtimo sistemas, suderinimo

text:
Svarbus teisinis pranešimas

|

31978L0317

Oficialusis leidinys L 081 , 28/03/1978 p. 0027 - 0048 specialusis leidimas suomių kalba: skyrius 13 tomas 8 p. 0082  specialusis leidimas graikų k.: skyrius 13 tomas 7 p. 0067  specialusis leidimas švedų kalba: skyrius 13 tomas 8 p. 0082  specialusis leidimas ispanų kalba: skyrius 13 tomas 8 p. 0129  specialusis leidimas portugalų kalba skyrius 13 tomas 8 p. 0129

		Tarybos direktyva1977 m. gruodžio 21 d.dėl valstybių narių įstatymų, reglamentuojančių motorinių transporto priemonių įstiklintų paviršių šildymo ir apipūtimo sistemas, suderinimo(78/317/EEB)EUROPOS BENDRIJŲ TARYBA,atsižvelgdama į Europos ekonominės bendrijos steigimo sutartį, ypač į jos 100 straipsnį,atsižvelgdama į Komisijos pasiūlymą,atsižvelgdama į Europos Parlamento nuomonę [1],atsižvelgdama į Ekonomikos ir socialinių reikalų komiteto nuomonę [2],kadangi techniniai reikalavimai, kuriuos motorinės transporto priemonės turi atitikti pagal nacionalinius teisės aktus, inter alia, siejasi su motorinių transporto priemonių įstiklintų paviršių šildymo ir apipūtimo sistemomis;kadangi šie reikalavimai atskirose valstybėse narėse skiriasi; kadangi dėl to būtina, kad visos valstybės narės arba papildytų, arba vietoje galiojančių jose nuostatų priimtų vienodus reikalavimus, ypač siekiant, kad EEB tipo patvirtinimo tvarka, kuri buvo svarstoma 1970 m. vasario 6 d. Tarybos direktyvoje 70/156/EEB dėl valstybių narių įstatymų, reglamentuojančių motorinių transporto priemonių ir jų priekabų tipo patvirtinimą, suderinimo [3] su pakeitimais, padarytais Direktyva 78/315/EEB [4], galėtų būti taikoma kiekvienam transporto priemonės tipui;kadangi techninius reikalavimus patartina parengti taip, kad jais būtų siekiama tų pačių tikslų kaip ir darbu, kurį šioje srityje daro JTO Europos ekonominė komisija;kadangi tie reikalavimai taikomi M1 kategorijos motorinėms transporto priemonėms (tarptautinė motorinių transporto priemonių klasifikacija pateikta Direktyvos 70/156/EEB I priede);kadangi derinant nacionalinius įstatymus, reglamentuojančius motorinėmis transporto priemones, abipusiškai pripažįstamos kiekvienos valstybės narės patikros, atliktos pagal bendrus reikalavimus,PRIĖMĖ ŠIĄ DIREKTYVĄ:1 straipsnisŠioje direktyvoje "transporto priemonė" – tai kiekviena turinti bent keturis ratus, skirta naudoti kelyje M1 kategorijos (apibrėžta Direktyvos 70/156/EEB I priede) motorinė transporto priemonė, kurios maksimalus konstrukcinis greitis yra ne mažesnis kaip 25 km/h.2 straipsnisJokia valstybė narė negali atsisakyti suteikti EEB tipo arba nacionalinio tipo patvirtinimo transporto priemonei dėl priežasčių, susijusių su tos transporto priemonės įstiklintų paviršių šildymo ir apipūtimo sistemomis, jeigu sistemos atitinka I, II, III, IV ir V prieduose nurodytus reikalavimus.3 straipsnisJokia valstybė narė negali atsisakyti arba uždrausti parduoti, registruoti, pradėti eksploatuoti ar naudoti jokios transporto priemonės dėl priežasčių, susijusių su tos transporto priemonės įstiklintų paviršių šildymo ir apipūtimo sistemomis, jeigu sistemos atitinka I, II, III, IV ir V prieduose nurodytus reikalavimus.4 straipsnisTipo patvirtinimą suteikusi valstybė narė imasi būtinų priemonių, kad būtų užtikrinta, jog jai būtų pranešta apie kiekvieną I priedo 2.2 skirsnyje nurodyto sudėtinės dalies arba techninės charakteristikos pakeitimą. Tos valstybės narės kompetentingos institucijos sprendžia, ar su modifikuotu transporto priemonės tipu turėtų būti daromi nauji bandymai ir ar turėtų būti parengta nauja ataskaita. Jeigu tų bandymų metu nustatoma, kad šios direktyvos reikalavimų nesilaikoma, leidimas taikyti pakeitimą nesuteikiamas.5 straipsnisVisi pakeitimai, reikalingi I, II, III, IV, V ir VI priedų reikalavimams suderinti su technikos pažanga, tvirtinami Direktyvos 70/156/EEB 13 straipsnyje nustatyta tvarka.Tačiau ta tvarka netaikoma pakeitimams, kuriais diegiami reikalavimai įstiklintų paviršių šildymo ir apipūtimo sistemoms, išskyrus priekinio stiklo valytuvus.6 straipsnis1. Valstybės narės priima nuostatas, kurios, įsigaliojusios per 18 mėnesių nuo pranešimo apie šią direktyvą dienos, įgyvendina šią direktyvą ir apie tai nedelsdamos praneša Komisijai.2. Valstybės narės užtikrina, kad šios direktyvos taikymo srityje priimtų pagrindinių nacionalinės teisės aktų nuostatų tekstai būtų perduoti Komisijai.7 straipsnisŠi direktyva skirta valstybėms narėms.Priimta Briuselyje, 1977 m. gruodžio 21 d.Tarybos varduPirmininkasJ. Chabert[1] OL C 118, 1977 5 16, p. 33.[2] OL C 114, 1977 5 11, p. 9.[3] OL L 42, 1970 2 23, p. 1.[4] OL L 81, 1978 3 28, p. 1.--------------------------------------------------PRIEDŲ SĄRAŠASI priedas: | Taikymo sritis, apibrėžimai, paraiška suteikti EEB tipo patvirtinimą, EEB tipo patvirtinimas, konkretūs reikalavimai, bandymo metodika. |II priedas: | Metodika H taškui ir tikrajam sėdynės atlošo kampui nustatyti bei santykinei R ir H taškų padėčiai bei skaičiuojamojo ir tikrojo sėdynės atlošo kampų santykiui patikrinti. |III priedas: | Pirminių transporto priemonės atskaitos taškų ir trimačio koordinačių tinklelio matmenų santykių nustatymo metodas. |IV priedas: | M1 kategorijos transporto priemonių priekinių stiklų regėjimo laukų nustatymo metodika, atsižvelgiant į V taškus |V priedas: | Garų generatorius. |VI priedas: | Transporto priemonės EEB tipo patvirtinimo, atsižvelgiant į priekinio stiklo šildymo ir apipūtimo sistemas, sertifikato priedas. |--------------------------------------------------


title: 2006 m. lapkričio 20 d. Tarybos Direktyva 2006/101/EB dėl Bulgarijos ir Rumunijos stojimo adaptuojanti Direktyvas 73/239/EEB, 74/557/EEB ir 2002/83/EB laisvės teikti paslaugas srityje

text:
20.12.2006

               LT

               Europos Sąjungos oficialusis leidinys

               L 363/238

      TARYBOS DIREKTYVA 2006/101/EB
   2006 m. lapkričio 20 d.
   dėl Bulgarijos ir Rumunijos stojimo adaptuojanti Direktyvas 73/239/EEB, 74/557/EEB ir 2002/83/EB laisvės teikti paslaugas srityje
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį,
   atsižvelgdama į Bulgarijos ir Rumunijos stojimo sutartį (1), ypač jos 4 straipsnio 3 dalį,
   atsižvelgdama į Bulgarijos ir Rumunijos stojimo aktą, ypač jo 56 straipsnį,
   atsižvelgdama į Komisijos pasiūlymą,
   kadangi:

               (1)

               pagal Stojimo akto 56 straipsnį, jeigu institucijų aktai galios po 2007 m. sausio 1 d. ir dėl stojimo būtina daryti jų adaptacijas, o būtinos adaptacijos nebuvo numatytos Stojimo akte arba jo prieduose, būtinus aktus turi priimti Taryba, nebent pirminį aktą priėmė Komisija;

               (2)

               konferencijos, kurioje buvo parengta Stojimo sutartis, Baigiamajame akte nurodoma, kad Aukštosios Susitariančiosios Šalys pasiekė politinį susitarimą dėl institucijų priimtų daugelio aktų adaptacijų, reikalingų dėl stojimo, o Tarybai ir Komisijai pasiūlyta priimti šias užbaigtas ir prireikus atnaujintas, atsižvelgiant į Sąjungos teisės raidą, adaptacijas prieš įstojimą;

               (3)

               todėl turėtų būti atitinkamai iš dalies pakeistos Direktyvos 73/239/EEB (2), 74/557/EEB (3) ir 2002/83/EB (4),

         PRIĖMĖ ŠIĄ DIREKTYVĄ:
   1 straipsnis
   Direktyvos 73/239/EEB, 74/557/EEB ir 2002/83/EB iš dalies keičiamos taip, kaip nurodyta priede.
   2 straipsnis
   1.   Valstybės narės priima įstatymus ir kitus teisės aktus, kurie, įsigalioję ne vėliau kaip iki Bulgarijos Respublikos ir Rumunijos įstojimo į Europos Sąjungą datos, įgyvendina šią direktyvą. Jos nedelsdamos pateikia Komisijai tų nuostatų tekstus bei tų nuostatų ir šios direktyvos koreliacijos lentelę.
   Valstybės narės, tvirtindamos tas nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.
   2.   Valstybės narės pateikia Komisijai šios direktyvos taikymo srityje priimtų nacionalinės teisės aktų pagrindinių nuostatų tekstus.
   3 straipsnis
   Ši direktyva įsigalioja tik įsigaliojus Bulgarijos ir Rumunijos stojimo sutarčiai ir tik jos įsigaliojimo dieną.
   4 straipsnis
   Ši direktyva skirta valstybėms narėms.

      Priimta Briuselyje, 2006 m. lapkričio 20 d.

            Tarybos vardu

            Pirmininkas

         J. KORKEAOJA

      (1)  OL L 157, 2005 6 21, p. 11.

      (2)  OL L 228, 1973 8 16, p. 3.

      (3)  OL L 307, 1974 11 18, p. 5.

      (4)  OL L 345, 2002 12 19, p. 1.

      PRIEDAS
      LAISVĖ TEIKTI PASLAUGAS

                  1.

                  31973 L 0239: 1973 m. liepos 24 d. Pirmoji Tarybos direktyva 73/239/EEB dėl įstatymų ir kitų teisės aktų, susijusių su tiesioginio draudimo, išskyrus gyvybės draudimą, veiklos pradėjimu ir vykdymu, suderinimo (OL L 228, 1973 8 16, p. 3) su pakeitimais, padarytais:

                              —

                              31976 L 0580: 1976 m. birželio 29 d. Tarybos direktyva 76/580/EEB (OL L 189, 1976 7 13, p. 13),

                              —

                              11979 H: Aktu dėl stojimo sąlygų ir Sutarčių pritaikomųjų pataisų — Graikijos Respublikos stojimas (OL L 291, 1979 11 19, p. 17),

                              —

                              31984 L 0641: 1984 m. gruodžio 10 d. Tarybos direktyva 84/641/EEB (OL L 339, 1984 12 27, p. 21),

                              —

                              11985 I: Aktu dėl stojimo sąlygų ir Sutarčių pritaikomųjų pataisų — Ispanijos Karalystės ir Portugalijos Respublikos stojimas (OL L 302, 1985 11 15, p. 23),

                              —

                              31987 L 0343: 1987 m. birželio 22 d. Tarybos direktyva 87/343/EEB (OL L 185, 1987 7 4, p. 72),

                              —

                              31987 L 0344: 1987 m. birželio 22 d. Tarybos direktyva 87/344/EEB (OL L 185, 1987 7 4, p. 77),

                              —

                              31988 L 0357: 1988 m. birželio 22 d. Antrąja Tarybos direktyva 88/357/EEB (OL L 172, 1988 7 4, p. 1),

                              —

                              31990 L 0618: 1990 m. lapkričio 8 d. Tarybos direktyva 90/618/EEB (OL L 330, 1990 11 29, p. 44),

                              —

                              31992 L 0049: 1992 m. birželio 18 d. Tarybos direktyva 92/49/EEB (OL L 228, 1992 8 11, p. 1),

                              —

                              11994 N: Aktu dėl stojimo sąlygų ir Sutarčių pritaikomųjų pataisų — Austrijos Respublikos, Suomijos Respublikos ir Švedijos Karalystės stojimas (OL C 241, 1994 8 29, p. 21),

                              —

                              31995 L 0026: 1995 m. birželio 29 d. Europos Parlamento ir Tarybos direktyva 95/26/EB (OL L 168, 1995 7 18, p. 7),

                              —

                              32000 L 0026: 2000 m. gegužės 16 d. Europos Parlamento ir Tarybos direktyva 2000/26/EB (OL L 181, 2000 7 20, p. 65),

                              —

                              32002 L 0013: 2002 m. kovo 5 d. Europos Parlamento ir Tarybos direktyva 2002/13/EB (OL L 77, 2002 3 20, p. 17),

                              —

                              32002 L 0087: 2002 m. gruodžio 16 d. Europos Parlamento ir Tarybos direktyva 2002/87/EB (OL L 35, 2003 2 11, p. 1),

                              —

                              12003 T: Aktu dėl stojimo sąlygų ir Sutarčių pritaikomųjų pataisų — Čekijos Respublikos, Estijos Respublikos, Kipro Respublikos, Latvijos Respublikos, Lietuvos Respublikos, Vengrijos Respublikos, Maltos Respublikos, Lenkijos Respublikos, Slovėnijos Respublikos ir Slovakijos Respublikos stojimas (OL L 236, 2003 9 23, p. 33),

                              —

                              32005 L 0001: 2005 m. kovo 9 d. Europos Parlamento ir Tarybos direktyva 2005/1/EB (OL L 79, 2005 3 24, p. 9),

                              —

                              32005 L 0068: 2005 m. lapkričio 16 d. Europos Parlamento ir Tarybos direktyva 2005/68/EB (OL L 323, 2005 12 9, p. 1).

                        8 straipsnio 1 dalies a punktas papildomas taip:

                              „—

                              Bulgarijoje: „акционерно дружество“,“

                              „—

                              Rumunijoje: „societăţi pe acţiuni“, „societăţi mutuale“.“

                  2.

                  31974 L 0557: 1974 m. birželio 4 d. Tarybos direktyva 74/557/EEB dėl savarankiškai dirbančių asmenų ir tarpininkų, užsiimančių toksiškų produktų prekyba ir jų platinimu, įsisteigimo laisvės ir laisvės teikti paslaugas (OL L 307, 1974 11 18, p. 5) su pakeitimais, padarytais:

                              —

                              11994 N: Aktu dėl stojimo sąlygų ir Sutarčių pritaikomųjų pataisų — Austrijos Respublikos, Suomijos Respublikos ir Švedijos Karalystės stojimas (OL C 241, 1994 8 29, p. 21),

                              —

                              12003 T: Aktu dėl stojimo sąlygų ir Sutarčių pritaikomųjų pataisų — Čekijos Respublikos, Estijos Respublikos, Kipro Respublikos, Latvijos Respublikos, Lietuvos Respublikos, Vengrijos Respublikos, Maltos Respublikos, Lenkijos Respublikos, Slovėnijos Respublikos ir Slovakijos Respublikos stojimas (OL L 236, 2003 9 23, p. 33).

                        Priedas papildomas taip:
                  „—   Bulgarija:

                              1.

                              Medžiagos ir preparatai, kuriems taikomas Įstatymas dėl apsaugos nuo cheminių medžiagų ir preparatų žalingo poveikio (SG 10/2000) su pakeitimais, ir pagal šį įstatymą priimti antriniai teisės aktai su pakeitimais, nustatantys cheminių medžiagų ir cheminių preparatų pavojingumo vertinimo tvarką, jų klasifikavimo ir ženklinimo metodą ir klasifikuotų pavojingų cheminių medžiagų bei preparatų saugos duomenų lapo išdavimą.

                              2.

                              Toksiškos cheminės medžiagos ir jų pirmtakai (prekursoriai), kuriems taikomas Įstatymas dėl cheminių ginklų uždraudimo ir toksinių cheminių medžiagų bei jų pirmtakų kontrolės (SG 8/2000) su pakeitimais.

                              3.

                              Augalų apsaugos produktai, patvirtinti pagal Įstatymą dėl augalų apsaugos (SG 91/1997) su pakeitimais, ir pagal šį įstatymą priimti antriniai teisės aktai su pakeitimais.

                        —   Rumunija:

                              1.

                              Augalų apsaugos produktai, įskaitant biologinius pesticidus, kurių prekybą ir platinimą reglamentuoja Vyriausybės potvarkis Nr. 4/1995 dėl augalų apsaugos produktų gamybos, prekybos jais ir jų naudojimo žemės ūkyje ir miškininkystėje siekiant kontroliuoti ligas, kenkėjus ir piktžoles, su pakeitimais.

                              2.

                              Pavojingos medžiagos ir preparatai, kuriems taikomas Vyriausybės nepaprastasis potvarkis Nr. 200/2000 dėl pavojingų medžiagų ir preparatų klasifikavimo, ženklinimo ir pakavimo, patvirtintas įstatymu Nr. 451/2001, taip pat Vyriausybės nutarimas Nr. 490/2002 dėl Vyriausybės potvarkio Nr. 200/2000 taikymo metodinių normų patvirtinimo ir Vyriausybės nutarimas Nr. 92/2003 dėl pavojingų medžiagų ir preparatų klasifikavimo, ženklinimo ir pakavimo metodinių normų patvirtinimo.“

                  3.

                  32002 L 0083: 2002 m. lapkričio 5 d. Europos Parlamento ir Tarybos direktyva 2002/83/EB dėl gyvybės draudimo (OL L 345, 2002 12 19, p. 1) su pakeitimais, padarytais:

                              —

                              32004 L 0066: 2004 m. balandžio 26 d. Tarybos direktyva 2004/66/EB (OL L 168, 2004 5 1, p. 35),

                              —

                              32005 L 0001: 2005 m. kovo 9 d. Europos Parlamento ir Tarybos direktyva 2005/1/EB (OL L 79, 2005 3 24, p. 9),

                              —

                              32005 L 0068: 2005 m. lapkričio 16 d. Europos Parlamento ir Tarybos direktyva 2005/68/EB (OL L 323, 2005 12 9, p. 1).

                                          a)

                                          6 straipsnio 1 dalies a punkte tarp įrašų, skirtų Belgijai ir Čekijai, įterpiama:

                                                      „—

                                                      Bulgarijoje: „акционерно дружество“, „взаимозастрахователна кооперация“,“

                                                ir tarp įrašų, skirtų Portugalijai ir Slovėnijai:

                                                      „—

                                                      Rumunijoje: „societăţi pe acţiuni“, „societăţi mutuale“,“

                                          b)

                                          18 straipsnio 3 dalies ketvirtoji įtrauka pakeičiama taip:

                                                      „—

                                                      Čekijoje, Estijoje, Kipre, Latvijoje, Lietuvoje, Vengrijoje, Maltoje, Lenkijoje, Slovėnijoje ir Slovakijoje leidimus gavusios įmonės 2004 m. gegužės 1 d.,“

                                          c)

                                          18 straipsnio 3 dalyje po ketvirtosios įtraukos įterpiama:

                                                      „—

                                                      Bulgarijoje ir Rumunijoje leidimus gavusios įmonės 2007 m. sausio 1 d. ir“.